Lucretia Garfield
<s>Lucretia Rudolph Garfield (19. april 1832 – 14. mart 1918) je bila supruga američkog predsjednika Jamesa A. Garfielda, odnosno Prva dama SAD 1881. godine.</s>

<s>Rođena je u gradu Hiram u državi Ohio kao kćer Zeba Rudolpha, osnivača Eclectic Institutea.</s><s>Na tom istom Institutu se 1849. obrazovala zajedno sa budućim mužem; iako je pristala na njegovo udvaranje, vjenčali su se tek 1858. godine.</s><s>Imali su ukupno sedmoro djece, od kojih je dvoje umrlo u djetinjstvu: Eliza Arabella "Trot" Garfield (1860-1863) i Edward Garfield (1874-1876).</s><s>Zrelost su dočekala četiri sina i kčer:</s>

<s>Harry Augustus Garfield (1863–1942) - advokat i prosvjetni radnik.</s><s>James Rudolph Garfield (1865–1950) - advokat i političar.</s><s>Mary "Mollie" Garfield Stanley-Brown (1867–1947
Irvin McDowell Garfield (1870–1951) - advokat.</s><s>Abram Garfield (1872–1958) - arhitekt.</s>

<s>Kada je 1880. godine James A. Garfield izabran za predsjednika, Lucretia ga je dopratila u Bijelu kuću zajedno sa petoro djece, od koje nijedno nije bilo punoljetna.</s><s>Porodica, koju su suvremenici opisivali kao "veselu" i "prijaznu", je samo nakon nekoliko mjeseci od inauguracije pogodila tragedija kada je 2. jula 1881.</s><s>Garfield pogođen metkom atentatora Charlesa Guiteaua.</s><s>To se dogodilo kada se Lucretia u Elberonu, odmaralištu na obali New Jerseya, oporavljala od kraće bolesti.</s><s>Lucretia se smjesta vratila u Washington i sa mužem provela posljednje mjesece, dok je umirao od posljedica ranjavanja.</s>

<s>Nakon muževe smrti se povukla na porodično imanje.</s><s>Bogati poduzetnik Cyrus W. Field je prikupio 350.000 US$ dobrovoljnih priloga koji su osigurali financijsku budućnost nje i njene djece.</s><s>Umrla je u Kaliforniji gdje je običavala provoditi zime.</s>

<s>Vanjske veze</s>

<s>Find a Grave
Original text based on White House biography 
Lucretia Garfield at C-SPAN's First Ladies: Influence & Image</s>

<s>Prve dame SAD</s>

